আগামী বছর ইংল্যান্ডে অনুষ্ঠিতব্য আইসিসি ক্রিকেট বিশ্বকাপে সিলেট থেকে পাঠানোর নামে মানব পাচারের অভিযোগ ওঠেছে। এই অভিযোগে অ্যাসোসিয়েশন অব ট্রাভেল এজেন্টস অব বাংলাদেশ (আটাব), সিলেট জোনের পক্ষ থেকে জেলা প্রশাসক নুমেরী জামানের কাছে স্মারকলিপিও দেয়া হয়েছে।আটাব’র অভিযোগ, কিছু সংখ্যক অবৈধ ট্রাভেল ব্যবসায়ী আইসিসি বিশ্বকাপ খেলার রেজিস্ট্রেশন, টিকেট এবং ভিসা সংক্রান্ত প্রলোভন দিয়ে বিজ্ঞাপনের মাধ্যমে অর্থ হাতিয়ে নিচ্ছে। এতে সাধারণ মানুষ বিভ্রান্ত ও প্রতারিত হচ্ছেন।